इंटरनेट टीवी
टीवी और इण्टरनेट साथ-साथ उपलब्ध होने के इन विकल्पों को उपलब्ध कराने हेतु कई टीवी कम्पनियाँ इण्टरनेट सम्पर्को को साधने में समर्थ टीवी निर्माण कर रही हैं। इनमें सोनी, सैमसंग और एलजी शामिल हैं। एलजी के अनुसार नया टीवी ऑनलाइन प्रदर्शन को आसान और बेहतर बनायेगा। एलजी ने ऑनलाइन टीवी विकल्पों को प्रदर्शित करने के लिए जिस टीवी सेट का निर्माण किया है। एलजी नेटफ्लिक्स के सहयोग से जल्द ही ऐसे टीवी सेट का उत्पादन करने जा रही है, जो सीधे इंटरनेट से जुड़े रह सकेंगे और इण्टरनेट उपभोक्ता बिना किसी दूसरे उपकरण के इण्टरनेट के माध्यम से टीवी और वीडियो भी देख सकेंगे। नेटफ्लिक्स सेवा वर्तमान में नाममात्र के मासिक किराये पर असीमित फिल्मों और ऑनलाइन टीवी शो उपलब्ध कराती है। इस कम्पनी की लाइब्रेरी में इस समय 1 लाख से भी अधिक फ़िल्में उपलब्ध हैं।
लोक सभा टीवी
लोक सभा टीवी भारत सरकार का एक भारतीय केबल टेलीविजन नेटवर्क चैनल है, जो केंद्र सरकार की कार्यवाही और अन्य सार्वजनिक मामलों की प्रोग्रामिंग की कवरेज प्रदान करता है। इसका प्रेषण भारत के संसदीय और विधायी निकायों के सभी कार्यों के लिए सुलभ बनाना है। यह चैनल लोकसभा (संसद के निचले सदन) का लाइव और रिकॉर्डेड प्रसारण प्रसारित करता है जबकि राज्यसभा टीवी राज्यसभा (संसद के ऊपरी सदन) के सत्रों को कवर करता है।